**ООД Къамел кхиор.**

**Лакхарчу тобанехь йиллина заняти д1аяхьар.**

**Коьчал: «Гуьйре» ц1е йолу байт дагахь 1амор.**

**Кхетош-кхиорхо: Ильясова Роза**



ООД. Къамел кхиор.

Лакхарчу тобанехь йиллина заняти д1аяхьар.

Коьчал: «Гуьйре еъна» ц1е йолу байт дагахь 1амор.

1алашо:

- берийн 1аламан х1оттамах долу хаарш т1еч1аг1дар;

- нохчийн къоман яздархочун Х. Саракаевн кхолларалла йовзийтар;

- ненан маттахь долу къамел кхиор.

Гайтаман г1ирсаш: яздархочун Х. Саракаевн сурт,гуьйренан сурт х1оттош вовшахтоьхна г1ирсаш, нохчийн пеш (кеп)

Занятийн д1аяхьар.

1. Болх болоран мур.

Кхетош – кхиорхо: Де дика дойла шун, бераш!

(Диканци дукха яхийла хьо а!)

Кхетош – кхиорхо: Тахана вай долчу баьъкина хьеший бу, церан де дика дей вай? (берийн жоьпаш)

Кхетош – кхиорхо: Массо адманна дог1уш долу хаза дешнаш алий вай?

Гуьйре маьрша йог1ийла вайн,

Де беркате дог1ийла вайн!

1аламо шеен хазаллийца,

Б1аьргий нур деладойла!

Хьомечу де а, ненан а

Дегнаш хьоьстийла вайн!

Дайн г1иллакхаш лар а деш,

Кханенга кхочийла вай!

Кхетош – кхиорхо: Хьоменаш, вовший б1аьра хьовсий, массарна къинт1ера довлий, делалой вай?

Кхетош – кхиорхо: Ма хаза ду шу! Дукха дехийла шу! Х1инца меллаша шайн г1анташна т1е охьаховша. Баккъаш нис беш когаш нис бе. Куьйгаш голашна т1е охьадехка. Б1аьргаш сунна т1е хьовса бей, ларе соьга ладог1а.

2. Кхамел дар гуьйренах лаьцна.

Кхетош – кхиорхо: Вайн болх д1аболабалле эшаре ладог1ий вай? (гуьйренах лаьцна эшаре ладуг1у бераша).

Кхетош – кхиорхо: Бераш, шуна хаза хийтирий эшар?

(берийн жоьпаш).

Кхетош – кхиорхо: Стенах лаьцна яра и эшар? (гуьйренах).

Кхетош – кхиорхо: Т1аккха, х1ун аьлла хетта шуна, стенах лаьцна дуьйцур ду вай тахана? (берийн жоьпаш).

Кхетош – кхиорхо: Бераш, хьа эра дара аш, вайн цхьана шарчохь маца бутт бу? (цхьана шарчохь шийтта бутт бу).

Кхетош – кхиорхо: Заур, бийцахьа вайна уьш.

Кхетош – кхиорхо: Ткъа цхьана шарчохь мел хан ю вай?

(цхьана шарчохь йиъ хан ю).

Кхетош – кхиорхо: Уьш муьлхунш ю хьа юьйцур яра аш?

(б1аьсте, аьхке, гуьйре, 1а).

Кхетош – кхиорхо: Бераш, ткъа х1инца х1у хан ю вайна?

Кхетош – кхиорхо: Гуьйре - ша тайпана хаза хан ю. Дашочу маьлхан басахь долу духар дитташна т1е дуьйхича хаьа вайна т1ейеънарг гуьйре юйла. Гуьйренца дуккха х1уманаш хийцало вайна. Стигал хьала хьаьжча го вайна бовхачу махка д1аоьху олхазараш. Адамаш ду шайн бошмашкахь гуллакх деш: меттиг охкуш, д1аюьйриг д1аюьш. Гуьйренца

сих-сиха дог1анаш а хуьлу, денош дац ло, ткъа буьйсанаш ях ло. Гуьйренан 1аламо шеен хазаллийца ч1ог1а самукъа доккху вайн. Дуккха а яздархоша байташ язйина гуьйренах лаьцна.

Кхетош – кхиорхо: Бераш, шуна хаьий гуьйренах лаьцна байташ? (бераша юьйцу).

Дашо к1ужал – сирла гуьйре

Кхечи шелъеш 1уьйре, суьйре.

Кхечи гуьйре ч1ог1а тийна,

Чомехь стоьмаш бохьуш вайна.

Марша йа хьо гуьйре олий,

1аламах самукъа долий.

Дуьхьал боду цунна малх

Хьежарх малх а ца лоб ох..

Кхетош – кхиорхо: Хаза байташ йийши эшшиммо. Дела реза хилла, дукха дехийла шуьшиъ.

3. Ловзар «Схьабийца гуьйренан хийцамаш!».

Хйинца вай цхьана ловзарх ловзур ду. Цу ловзаран ц1е ю «Схьабийца гуьйренан хийцамаш!». Аса хаттар а луш буьрка кхуссур ю, ткъа шун декхар ду, буьрка схьалоцуш сунна жоп далар:

«Салахь, гуьйре т1ейеъча х1ун хийцаделла арахь? (вайна арахь шелъелла).

Кхетош – кхиорхо: Абу, гуьйренца арахь кест – кестта х1ун хуьлу? (дог1анаш).

Кхетош – кхиорхо: Ахьмад, деношна, буьйсанашна х1ун хийцамаш хила? (денош дац дела, буьйсанаш яхъелла).

Кхетош – кхиорхо: Заур, олхазарш х1ун деш ду? (бовхачу махка д1адоьлхуш ду).

Кхетош – кхиорхо:Хадижа, кхин х1у хийцамаш бу гуьйренца? (малх бовха бац).

Кхетош – кхиорхо: Медни, вайн дитташна т1ера г1ашна х1ун хила? (мажделла).

4. Доладалар «Гуьуренан хийцамаш».

Кхетош – кхиорхо: Бераш, шуна дика хуъуш хилла гуьйренах лаьцна. Тахана сан 1алашо ю шуна гуьйренах лаьцна «Гуьйре еъна» ц1е йолу байт дагахь 1амо. И 1амо вай дуьйладалле, вай цхьа жима арахула го тесна дог1ур ду, 1аламе б1аьрг тоьхна.

- Хьовсал бераш, мел хаза тайна ю арахь.

- Хьала стигал б1аьрг тохал, г1арг1улеш гой шуна бовхачу махка д1а г1уш?

- Хьовсал х1о хине, кху чохь луьйчуш стаг а вац.

- Хьовсийша, х1ара х1ун ю? (ч1ег1ардиган бен)

- Уьш шай бен байлахь а буьтуш, бовхачу махка д1адахна.

- Вай махкахь 1а доккхуш дисина олхазарш девзий шуна?

- Уьш муьлхунш ду? (хьарг1а (ворона), къиг (грач), бух1а (сова), кхокха (голубь), хенак1ур (дятель).

- Гуьйренца бовхачу махка д1аг1уш долу олхазарш муьлхунш ду хьа дуьйцур дара аш? (г1арг1улеш, ч1ег1ардигаш, цхьацца долу хьозарчий).

- Дитташ гуш дуй шуна, х1ун бос эцна цара? (можа).

- Х1инца хьовсал, д1о нехан чохь лаьтташ ерг х1ун ю? (иза нохчийн пеш).

- Цуьнах х1у до? (чу ц1е латайо, чохь шийла ца хилийта, чохь бепиг дотту, т1ехь яах1ума йо).

- Х1инца вай д1адаха деза. Шуна дуккха гуьйренах лаьцна х1умнаш хаъа хии, ган а ги.

5. «Гуьйре еъна» ц1е йолу байт дагахь 1амор.

Вай тахана шуна 1амор ю «Гуьйре еъна» ц1е йолу Саракаев Хьамзата язйина йолу байт.

- Саракаев Хьамзат вай къоман г1араваьлла яздархо ву. Цуьнан ерригге байташ, дийцарш берашна лерина ю. Цуьнан бералла д1аяхна Веданахь. Цигарчу берийн г1иллакхаш, амалаш ю яздархочо гайтинарш.

Саракаев Хьамзат дуьненчу ваьлла 1922-чу шарахь. Х1инци шеен болх беш вехаш 1аьш ву иза.

- Х1инца ас «Гуьйре еъна» ц1е йолу байт д1айоьшур ю, ларе соьга ладог1а. (байт д1айоьшу).

- Х1окху т1ехь шуна ца девза дешнаш ду:

- къилбехьа – юг,

- г1арг1улещ – журавли,

- алкханчаш – скворцы,

- байлахь – вала да воцуш висар,

- айманаш – х1оьттина хи.

6. «Гуьйре еъна» ц1е йолчу байтана лерина суьрташ т1ехь болх.

- Хьовсал бераш, х1окху суьрташка. (кхетош – кхиорхочо суьртийн г1оьнца байт юьйцу. Байт т1ехь дерг дерригге суьрташна т1ехь гойтуш ду, берашна дагахь латто атта хилийтархьама. 3-4 беро байт юьйцу, суьртийн г1оьнца).

7. Жам1 дар.

- Стенах лаьцна дийцира вай тахана?

- Гуьйренан хийцамаш муьлхинш бу?

- Вай стенга дахара?

8. Рефлекси.

- Хаза хийтирий шуна вай таханлера занятии?

- Х1ун хийтира шуна угаре хаза?

- Х1ун ца хийтира? Х1унда?

- Вайн таханлера занятии чекхели. Хьешашца 1одика яй вай? (1одика йойла)

- Тахана аш дика болх барна шуна аса совг1аташ лур ду. (берашна маьрза х1уманаш ло)